Na temelju članka 120. Zakona o proračunu („Narodne novine“, broj 144/21.), članka 4.točke 6. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“, broj 67/22.) i članka 16. Statuta Općine Karojba („Službene novine Grada Pazina“, broj 09/13., 02/18., 24/20. i 16/21.), Općinsko vijeće Općine Karojba na sjednici održanoj dana 16. lipnja 2026. godine donijelo je

ODLUKU 
o dugoročnom zaduživanju Općine Karojba

Članak 1.
Općina Karojba zadužit će se uzimanjem dugoročnog kredita u iznosu od 400.000,00 EUR (četiristottisućaeura) radi financiranja kapitalnog projekta utvrđenog Proračunom Općine Karojba za 2026. godinu. Program 1010 –Razvoj sporta i rekreacije, Kapitalni projekt K101004 Uređenje velikonogometnog igrališta u Karojbi.

Članak 2.
Kredit iz članka 1. ove Odluke odobrava se uz sljedeće uvjete: 
1. Vrsta kredita: dugoročni kredit
2. Ukupan iznos kredita: 400.000,00 eura 
  2.1. Kreditor: Erste&Steiermarkische Bank d.d. u suradnji s HBOR-om po programu EU projekti
  2.2. Kamatna stopa: 2,50 % godišnje, fiksna
  2.3. Interkalarna kamatna stopa: 2,50 % godišnje, fiksna
  2.4. Način i rok korištenja: Rok korištenja je 15 mjeseci s rokom početka korištenja odmah po dobivanju suglasnosti Vlade i sklapanju ugovora,
  2.5. Način i rok otplate: 10 godina 40 jednakih kvartalnih rata. Dospijeće prve rate je 31.12.2027.
  2.6. Naknada za obradu kredita: 0,20 % na iznos kredita po programu HBOR-a EU projekti
  2.7. Naknada na rezerviranje sredstava: bez naknade
  2.8. Ostale naknade i troškovi: bez naknade
  2.9. Instrumenti osiguranja: jedna (1) obična zadužnica solemnizirana kod javnog bilježnika 

Članak 3.
Ovlašćuje se Općinski načelnik Općine Karojba da, po dobivenoj suglasnosti Vlade Republike Hrvatske sukladno članku 120. Zakona o proračunu, zaključi Ugovor o dugoročnom kreditu s Erste&Steiermarkische Bank d.d kao kreditorom, prema uvjetima iz članka 2. ove Odluke. Ovlašćuje se Općinski načelnik Općine Karojba i za izdavanje instrumenta osiguranja, 1 (jednu) zadužnicu Općine.

Članak 4.
Ova Odluka stupa na snagu prvog dana od dana objave u Službenim novinama Grada Pazina i Općina Cerovlje, Gračišće, Karojba, Lupoglav i Sv. Petar u Šumi. 

Karojba, 16. lipnja 2026. godine

